
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παροχή της εγγύησης του Δημοσίου στο Ταμείο Αποκαταστάσεως 
Συμβουλίου της Ευρώπης (ΤΑΣΕ) για τη χορήγηση δανείου 

ύψους ΟΗΡ. 1.350.000 στο Δήμο Καλαμάτας. 1 

Επιδότηση επιτοκίου δανείων στεγαστικού Ταμιευτηρίου. 2 

Απαλλαγή από το φόρο προστιθέμενης αξίας της εισαγωγής αγα¬ 
θών από τις εγκαταστημένες στην Ελλάδα Αμερικάνικες δυνά¬ 
μεις, καθώς και της παράδοσης αγαθών και της παροχής υπηρε¬ 
σιών που πραγματοποιούνται προς αυτές. 3 

Παροχή της εγγύησης του Δημοσίου προς την Εμπορική Τράπεζα 
για κάλυψη δανείου της ποσού δρχ. 2.200.000.000 προς το 

Ναυτικό Απομαχικό Ταμείο (ΝΑΤ). 4 

Παροχή της εγγύησης του Δημοσίου προς το Ταχυδρομικό Ταμιευ¬ 
τήριο για κάλυψη δανείου του ποσού 1.223.526.000 δραχμών 

προς την Ε.Α.Β. Α.Ε. 5 

Απαλλαγή από την υποχρέωση προσκόμισης αποδεικτικού ενημερό¬ 
τητας της υπό εκκαθάριση Εταιρείας «ΡΕΚΕΙΚ Σ. ΠΡΟΥΣΑ- 

ΛΟΓΛΟΤ και ΥΙΟΣ Α.Ε.» . 6 

Απαλλαγή των υπό εκκαθάριση Εταιρειών «ΛΑΡΚΟ Α.Ε.» και «Κ. 
ΦΑΝΕΣΤΡΟΠΟΤΛΟΣ Α.Ε.» από την υποχρέωση προσκόμισης 
αποδεικτικού φορολογικής ενημερότητας για το διάστημα 

3.6.1988 μέχρι 15.7.1988 . 7 

Ανάθεση έργου με μίσθωση σε γιατρούς . 8 

Καθορισμός ποσοστού ομαδικών απολύσεων προσωπικού επιχειρή¬ 
σεων κατά το Β' εξάμηνο έτους 1988. 9 

Ανασυγκρότηση Υπηρεσιακού Συμβουλίου ΕΚΕΦΕ «ΔΗΜΟΚΡΙ¬ 
ΤΟΣ» .10 

Ειδικός λογαριασμός για τον εφοδιασμό με καύσιμα των προβλημα¬ 
τικών περιοχών.11 

Αναπροσαρμογή τιμολογίων αεροπορικών εισιτηρίων γραμμών 

εσωτερικού .12 

Επιχορήγηση Λιμενικού Ταμείου Ν. ΕΒΡΟΥ .13 

Έγκριση απόφασης Κεντρικού Λιμενάρχη Καβάλου; .14 

Συμπλήρωση του Ο.Ε.Υ. του Α' ΚΑΠΗ Αγ. Δημητρίου Ν. Πειραιά 15 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 38507/1316 (1) 

Παροχή της εγγύησης του Δημοσίου στο Ταμείο Αποκαταστάσεως 
Συμβουλίου της Ευρώπης (ΤΑΣΕ) για τη χορήγηση δανείου ύψους 
0ΗΕ. 1.350.000 στο Δήμο Καλαμάτας. 

ΟΙ ΥΠΟΥΡΓΟΙ ΕΣΩΤΕΡΙΚΟΝ ΚΑΙ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις των ΑΝ 747/1945 και 9/1967 και του άρθρου 8 
του Ν. 1266/82. 

2. Τις διατάξεις των Ν.Δ. 3897/1958 και 884/1971 αρ. 16. 

3. Τις διατάξεις του άρθρου 208 του Π. Δ/τος 76/85. 


4. Την Πράξη του Διοικητή της Τράπεζας της Ελλάδος αριθμ. 
1235/9.2.1988 όπως τροποποιήθηκε με την όμοιά της αριθμ. 1280/ 
19.4.88, με την οποία εγκρίνεται η δανειοδότηση του Δήμου Καλαμά¬ 
τας από το Ταμείο Αποκαταστάσεως Συμβουλίου της Ευρώπης (ΤΑΣΕ) 
με ποσό Ελβετικών Φράγκων (1Η.Ε. 1.350.000. 

5. Το από 15.1.1988 ΤΕΕΕΧ του ΤΑΣΕ στο οποίο αναφέρονται οι 
όροι της εν λόγω δανειοδότησης. 

6. Τα αριθμ. Δ/2752/31.3.1988 και Δ/4200/13.5.1988 έγ¬ 
γραφα του Υπουργείου Εθνικής Οικονομίας στα οποία μεταξύ των άλ¬ 
λων αναφέρεται ότι ο Δήμος Καλαμάτας ανέλαβε την υποχρέωση κατα¬ 
βολής ασφολίστρου δρχ. 5.760.000 ανά εξάμηνο έναντι της εξυπηρέ¬ 
τησης του δανείου από τον ίδιο, σε σταθερή τιμή συναλλάγματος και σε 
περίπτωση που το ανωτέρω ασφάλιστρο δεν καλύπτει πλήρως τις συ¬ 
ναλλαγματικές διαφορές αυτές θα καλύπτονται από τον προϋπολογισμό 
Δημ. Επενδύσεων. 

7. Την αριθμ. 96/27.4.1988 απόφαση του Δημοτικού Συμβουλίου 
του Δήμου Καλαμάταις με την οποία: 

α) Εγκρίνεται η δανειοδότηση του Δήμου Καλαμάτας από το Ταμείο 
Αποκαταστάσεως Συμβουλίου της Ευρώπης (ΤΑΣΕ) με ποσό Ο.Η.Ε. 
1.350.000 για την εκτέλεση έργων ανασυγκρότησης της πόλης. 

β) καθορίζονται οι όροι αυτής και αναφέρεται ότι ο Δήμος θα καταβά¬ 
λει για ασφάλιστρο 5.760.000 δρχ. ανά εξάμηνο και μέχρι της εξυπη¬ 
ρέτησης του δανείου έναντι του συναλλαγματικού κινδύνου που θα ανα- 
λάβει το Δημόσιο. 

Το έγγραφο του Δήμου Καλαμάτας αριθμ. 3549/2246/29.4.88 
με το οποίο ζητά την εγγύηση του Δημοσίου για την κάλυψη του εν 
λόγω δανείου ως επίσης και την κάλυψη του συναλλαγματικού κινδύνου 
αυτού, αποφασίζουμε: 

Παρέχουμε την εγγύηση του Ελληνικού Δημοσίου στο Ταμείο Απο¬ 
καταστάσεως Συμβουλίου της Ευρώπης (Εοηιΐκ 8ε ΚεείΒΜίββεπιβη! 
8ιι εοηβεϊΐ 8ε Γ ΕιίΓορε) για τη δανειοδότηση του Δήμου Κολαμάτοις 
μέχρι ποσού Ελβετικών φράγκων ενός εκατομμυρίου τριακοσίων πενή¬ 
ντα χλιάδων (Ο.Η.Ε. 1.350.000) για την εκτέλεση έργων ανασυγκρό¬ 
τησης της πόλης. 

Η παρεχόμενη εγγύηση καλύπτει την εμπρόθεσμη εξυπηρέτηση του 
ιανωτέρω δανείου κατά κεφάλαιο και τόκους. 

Η χορήγηση και η εξυπηρέτηση του δανείου θα γίνει σύμφωνα με 
τους όρους που αναφέρονται στις Π.Δ/ΤΕ 1235/9.2.1988 και 1280/ 
19.4.1988 στο από 15.1.1988 Τεΐεχ του ΤΑΣΕ και στην 96/1988 
απόφαση του Δημοτικού Συμβουλίου του Δήμου Καλαμάτας. 

Επίσης με την απόφαση αυτή, παρέχουμε την εγγύηση του Ελληνι¬ 
κού Δημοσίου στην Τράπεζα της Ελλάδος για την πλήρη κάλυψη 
οποιοσδήποτε επιβάρυνσής της από τη σύναψη μέχρι την εξόφληση του 
ανωτέρω δανείου από ενδεχόμενη μεταβολή των συν/κών ισοτιμιών με¬ 
ταξύ της ημέρας εκχώρησης του συναλλάγματος στην Τράπεζα αυτή 
που θα προέρχεται από το δάνειο και της ημέρας της πώλησής του στο 
Δήμο Καλαμάτας και την εξουσιοδοτούμε να χρεώνει με οποιαδήπστε 
επιβάρυνση από συναλλαγματική διαφορά το σχετικό λογ/σμό που θα 
ορισθεί για το σκοπό αυτό και θα πιστώνεται με φροντίδα της ίδιας Τρά¬ 
πεζας με τα οριζόμενα στα αριθ. Δ/2752/1988 και Δ/4200/1988 

έγγραφα του Υπουργείου Εθνικής Οικονομίας και στην αριθ. 96/1988 
απόφαση του Δημοτικού Συμβουλίου του Δήμου Καλαμάτας ποσά, ήτοι 
δρχ. 5.760.000 ανά εξάμηνο που θα καταβάλει ο Δήμος Καλαμάτας. 

Στην περίπτωση που το πιστωτικό υπόλοιπο του ανωτέρω λογ/σμού 
δεν επαρκεί για την κάλυψη της προαναφερόμενης συναλλαγματικής 
διαφοράς, εξουσιοδοτείται από τώρα ανέκκλητα η Τράπεζα της Ελλά¬ 
δος να χρεώνει, με τα προς το σκοπό αυτό αναγκαιούντα χρηματικά 
ποσά, το λογ/σμό του Δημοσίου Νο 200 «Συγκέντρωση Εισπράξεων 
και Πληρωμών» και να γνωστοποιεί τις χρεώσεις αυτές: α) στο ΓΛΚ 
Δ8- Α' και Δ6 -Ε’ και β) στο Υπουργείο Εθνικής Οικονομίας Δ/νση Γ 
Δημοσίων Επενδύσεων που θα φροντίζει για την απόδοση των ποσών 
των χρεώσεων αυτών σε πίστωση του εν λόγω λογ/σμού όπως ορίζεται 
στο αριθμ. Δ/4200 έγγραφό της. 

Ο Δήμος Καλαμάτας παρακαλείται να μας στείλει θεωρημένο αντί¬ 
γραφο της σύμβασης του δανείου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 31 Μαΐου 1988 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΟΙΚΟΝΟΜΙΚΟΝ 

Α. ΤΣΟΧΑΤΖΟΠΟΥΛΟΣ ΔΗΜΗΤΡΙΟΣ ΤΣΟΒΟΛΑΣ 

- + - 

Αριθ, 32489 (2) 

Επιδότηση επιτοκίου δανείων στεγαστικού Ταμιευτηρίου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΟΝ 

Έχοντας υπόψη: 

1. Το Ν. 128/75 «Περί τροποποιήαεως και συμπληρώσεως διατά¬ 
ξεων τινών αναφερομένων εις την λειτουργία του Χρηματοδοτικού συ¬ 
στήματος». 

2. Το Ν. 1266/82 «περί οργάνων ασκήσεως της Νομισματικής, Πι¬ 
στωτικής και Συναλλαγματικής Πολιτικής και άλλες διατάξεις». 

3. Την αριθμ. 305/12.3.81 απόφαση της Νομισματικής Επιτρο¬ 
πής, όπως ισχύει. 

4. Την Πράξη του Διοικητή της Τράπεζας της Ελλάδας 1253/ 
2.3.88, όπως ισχύει, αποφασίζουμε: 

Καθορίζουμε τα παρακάτω όσον αφορά τα χορηγούμενα μετά την 
ισχύ της αριθμ. 1253/2.3.88 Πράξης του Διοικητή της Τράπεζας της 
Ελλάδας δάνεια στεγαστικού Ταμιευτηρίου έναντι καταθέσεων σε δραχ¬ 
μές και σε συνάλλαγμα από την Εθνική Κτηματική Τράπεζα Ελλάδας 
(Ε.Κ.Τ.Ε.), την Εθνική Στεγαστική Τράπεζα (Ε.Σ.Τ.Ε.) και την Αγρο¬ 
τική Τράπεζα Ελλάδας (Α.Τ.Ε) για την απόκτηση πρώτης κατοικίας ή 
επαγγελματικής στέγης: 

1. Εγκρίνουμε με χρέωση του λογ/σμού του Ν. 128/75 την κατα¬ 
βολή διαφοράς τόκων, κατά περιοχές της Επικράτειας όπως περί γρά¬ 
φονται στο άρθρο 3 παράγραφος 2 του Ν. 1262/82 ως ακολούθως: 


Καηγορία 

Καταθέη 

ΠΕΡΙΟΧΗ 

Α' 

ΠΕΡΙΟΧΗ 

Β' 

ΠΕΡΙΟΧΗ 

Γ 

ΠΕΡΙΟΧΗ 

Α' 

α) Καταθέτες 
σε δραχμές 

2.5 

3.5 

4.0 

5.0 

β) Καταθέτες 
σε συν/γμα 

1.0 

2.0 

2.5 

3.5 


2. Η Επιδότηση επιτοκίου της προηγούμενης παραγράφου για 
αγορά κατοικίας θα παρέχεται μόνο εφόσον οι αγοραστές δικαιούχοι δα¬ 
νείων στεγαστικού Ταμιευτηρίου, οι σύζυγοί τους ή οποιοδήποτε από τα 
άγαμα τέκνα τους που δεν έχουν συμπληρώσει το 18ο έτος της ηλικίας 
τους ή το 25ο προκειμένου περί τέκνων που σπουδάζουν σε αναγνωρι¬ 
σμένες σχολές της ημεδαπής ή της αλλοδαπής, δεν έχουν δικαίωμα 
πλήρους κυριότητας ή επικαρπίας ή οικήσεως ή νομής σε άλλο διαμέρι¬ 
σμα ή οικεία ή σε αστικό οικοδόμημα γενικά, το οποίο πληρεί τις στεγα¬ 
στικές τους ανάγκες και της οικογένειας τους, σύμφωνα με τα οριζόμενα 
στο άρθρο 14 παρ. 3 του Ν. 1591/86, σε πόλη με πληθυσμό πάνω από 
τρεις χιλιάδες κατοίκους ή σε περιοχή που χαρακτηρίζεται σύμφωνα με 
το νόμο ως τουριστική, ανεξάρτητα από τον πληθυσμό της. 

3. Η επιδότηση επιτοκίου για αγορά πρώτης επαγγελματικής στέ¬ 
γης θα παρέχεται μόνον εφόσον ο δανειοδοτούμενος ή η σύζυγός του 
χρησιμοποιήσει αυτήν για την άσκηση του επαγγέματός του ανεξάρ¬ 
τητα από τη μορφή της και την ύπαρξη πρώτης κατοικίας. 

4. Εξουσιοδοτούμε την Εθνική Κτηματική Τράπεζα της Ελλάδας, 


την Εθνική Στεγαστική Τράπεζα της Ελλάδας και την Αγροτική Τρά¬ 
πεζα της Ελλάδας να καθορίσουν τα δικαιολογητικά που κρίνουν απα¬ 
ραίτητα για τη διασφάλιση των όρων της εν λόγω απόφασης και των 
συμφερόντων του Δημοσίου. 

5. Επιδοτήσεις επιτοκίου που καταβάλλονται κατά παράβαση των 
όρων της απόφασης αυτής επιστρέφονται εντόκως στις δανείστριες Τρά¬ 
πεζες και αποδίδονται στο Δημόσιο. 

6. Εξουσιοδοτούμε την Τράπεζα της Ελλάδας να καθορίσει τη διαδι¬ 
κασία καταβολής των παραπάνω επιδοτήσεων. 

7. Στην απόφαση αυτή εμπίπτουν μόνο οι κατηγορίες δανείων στεγα- 
στικού ταμιευτηρίου έναντι καταθέσεων σε δραχμές των οποίων το επι¬ 
τόκιο κατάθεσης είναι αυτό πού ισχύει κάθε φορά για καταθέσεις απλού 
ταμιευτηρίου καθώς και οι κατηγορίες δανείων στεγαστικού ταμιευτη¬ 
ρίου έναντι καταθέσεων σε συνάλλαγμα. 

8. Η απόφασή μας αριθμ. 24785/11.3.1988 καταργείται. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 1 Ιουνίου 1988 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΠΑΝ. ΡΟΥΜΕΛΙΩΤΗΣ ΔΗΜ. ΤΣΟΒΟΛΑΣ 

-ψ- 

Αριθ, Π, 3530/1450 (3) 

Απαλλαγή από το φόρο προστιθέμενης αξίας της εισαγωγής αγαθών 
από τις εγκαταστημένες στην Ελλάδα Αμερικάνικες δυνάμεις, κα¬ 
θώς και της παράδοσης αγαθών και της παροχής υπηρεσιών που 
πραγματοποιούνται προς αυτές. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις κατωτέρω διατάξεις του ν. 1642/86 (ΦΕΚ 125 Α’): 
α)Των άρθρων 18,παρ. 1, περίπτ. λδ'και 19,παρ. Ι,περίπτ.δ'. 
β) Των παράγρ. 1 περίπτ. στ' εδάφιο γγ' και 2 του άρθρου 22 και 
γ) Της παραγρ. 3 του άρθρου 58. 

2. Τις διατάξεις του ν. 1403/1983 (ΦΕΚ 169 Α') περί «Κύρωσης 
Συμφωνίας αμυντικής και οικονομικής συνεργασίας μεταξύ των Κυβερ¬ 
νήσεων της Ελληνικής Δημοκρατίας και των Ηνωμένων Πολιτειών της 
Αμερικής μετά του παραρτήματος και των δύο επιστολών αυτής». 

3. Τις διατάξεις του ν.δ. 2773/1953 (ΦΕΚ 326/53 Α) περί «Κυ- 
ρώσεως ης υπ’ αριθμ. 1036 από 12.10.1953 Πράξεως του Υπουργι¬ 
κού Συμβουλίου διά ης οποίας εκυρώθη η εν Αθήναις ην 12ην Οκτω¬ 
βρίου 1953 υπογραφείσα Συμφωνία μεταξύ ης Ελληνικής Κυβερνή- 
σεως και ης Κυβερνήσεως των Ηνωμένων Πολιτειών ης Αμερικής 
«περί στρατιωτικών ευκολιών» και 

4. Τις διατάξεις του ν. 2799/54 (ΦΕΚ 63/54 Α ) περί «Κυρώσεως 
η εν Λονδίνω υπογραφείσης ην 19ην Ιουνίου 1951 Συμβάσεως με¬ 
ταξύ Κρατών - Μελών ης Συνθήκης του Βορείου Ατλαντικού επί του 
νομικού καθεστώτος των δυνάμεων αυτών και του εν Παρισίοις υπο- 
γραφέντος ην 28ην Αυγούστου 1952 πρωτοκόλλου επί του νομικού 
καθεστώτος των διεθνών στρατιωτικών Αρχηγείων των εγκαθιδρυομέ- 
νων συμφώνως προς η Συνθήκη του Βορείου Ατλαντικού», αποφασί¬ 
ζουμε: 

Άρθρο 1. 

Με ην τήρηση των όρων και προϋποθέσεων που καθορίζονται με ην 
παρούσα απόφαση, δεν επιβαρύνονται με φόρο προστιθέμενης αξίας: 

1. Η εισαγωγή αγαθών, από τις εγκατασημένες σην Ελλάδα δυνά¬ 
μεις των Η.Π.Α., καθώς επίσης και η παράδοση αγαθών και η παροχή 
υπηρεσιών που γίνεται προς τις δυνάμεις αυτές για: 

α. ην ικανοποίηση των αναγκών αυτών, 

β. ην κατασκευή, επισκευή, ανάπτυξη, συντήρηση και λειτουργία 
των εγκαταστάσεων και έργων αυτών, 

γ. τον εφοδιασμό των μη ελληνικής υπηκοόητας μελών των δυνά¬ 
μεων, των μελών του πολιτικού προσωπικού και των εξαρτωμένων, απ 
αυτά προσώπων και 

δ. τον εφοδιασμό ή τον εξοπλισμό των κυλικείων και λεσχών τους. 

2. Η εισαγωγή από τα μέλη των δυνάμεων και του πολιτικού προσω¬ 
πικού αυτών, μη ελληνικής υπηκοόητας, καθώς και η παράδοση στα 
πρόσωπα αυτά ειδών οικοσκευής και επιβαηγού αυτοκινήτου διά ην 
προσωπική αυτών χρήση και των εξαρτωμένων εξ αυτών προσώπων, 
σύμφωνα με τα οριζόμενα στις παραγράφους 5 και 6 του άρθρου 11 ης 
από 19 Ιουνίου 1951 σύμβασης που κυρώθηκε με το ν. 2799/54. Τα 
είδη ης παραγράφου αυτής, που εισάγονται ή παραδίδονται στα μέλη 

των δυνάμεων και το πολιτικό προσωπικό αυτών, θα πρέπει να είναι σε 
λογικές ποσότητες και να καλύπτουν αποκλειστικά τις οικογενειακές 
αυτών ανάγκες. 

Άρθρο 2. 

1. Για την εισαγωγή, χωρίς Φ.Π.Α., των αγαθών που αναφέρονται 
στο προηγούμενο άρθρο, από τα πρόσωπα που αναγράφονται στο ίδιο 
άρθρο, απαιτείται σχετικό έγγραφο του διοικητή των δυνάμεων ή του 
αναπληρωτή αυτού προς το αρμόδιο τελωνείο με το οποίο θα βεβαιώνει 
ότι τα εισαγόμενα αγαθά θα χρησιμοποιηθούν αποκλειστικά για το 
σκοπό που ορίζεται στο προηγούμενο άρθρο και θα ζητά την ατελή εισα¬ 
γωγή αυτών. 

2. Κατά τα λοιπά, για τη χορήγηση και οριστικοποίηση της απαλλα¬ 
γής από το Φ.Π.Α., εφαρμόζεται η διαδικασία που ισχύει για την απαλ¬ 
λαγή από τους λοιπούς κατά την εισαγωγή οφειλόμενους φόρους. 

Άρθρο 3. 

1. Για παραδόσεις αγαθών, που αναφέρονται στο άρθρο 1 της παρού- 
σης, στις εγκαταστημένες στην Ελλάδα δυνάμεις των Η.Π.Α., απαιτεί¬ 
ται σχετικό έγγραφο, στην ελληνική γλώσσα, του διοικητή των δυνά¬ 
μεων ή του αναπληρωτή αυτού, προς τον προμηθευτή των αγαθών. Στο 
έγγραφο αυτό, που θα υπάρχει αίτημα για την παράδοση των αγαθών 
χωρίς Φ.Π.Α., θα γίνεται ακριβής περιγραφή κατά είδος και ποσότητα 
των προς αγορά αγαθών και θα βεβαιώνεται ότι τα αγαθά αυτά προορί¬ 
ζονται για την ικανοποίηση των αναγκών των δυνάμεων ή ότι θα ενσω¬ 
ματωθούν ή θα χρησιμοποιηθούν σε εκτελούμενα απ’ αυτές έργα. Η πε¬ 
ριγραφή των αγαθών μπορεί να γίνεται και σε επισυναπτόμενο στο έγ¬ 
γραφο αυτό, αναλυτικό πίνακα. 

2. Προκειμένου για παραδόσεις αγαθών που αναφέρονται στην παρά¬ 
γραφο 2 του πιο πάνω άρθρου 1, στα μέλη των δυνάμεων, και του πολι¬ 
τικού προσωπικού αυτών, απαιτείται σχετική βεβαίωση του διοικητή 
των δυνάμεων με την οποία θα βεβαιώνεται η ιδιότητα του αγοραστή 
και ότι δεν εισάχθηκαν και δεν αγοράστηκαν άλλα όμοια χωρίς φόρο. 

3. Ο προμηθευτής των αγαθών παραδίδει τα αγαθά, που αναφέρο- 
νται στο σχετικό έγγραφο ή στη βεβαίωση των προηγουμένων παρα¬ 
γράφων ή στον επισυναπτόμενο σ’ αυτά πίνακα, χωρίς Φ.Π.Α., και επι¬ 
συνάπτει αυτά, σα δικαιολογητικό, στο στέλεχος του σχετικού τιμολο¬ 
γίου που θα εκδόσει χωρίς Φ.Π.Α. και με την ένδειξη «ΧΩΡΙΣ Φ.Π.Α. 
ΩΣ Α.Τ.Ο Π. 3530/1450/31.5.1988». 

Άρθρο 4. 

1. Ο παρέχων υπηρεσίες ή ο εργολάβος κατασκευής, επισκευής, συ¬ 
ντήρησης κ.λπ. έργων των δυνάμεων των Η.Π.Α. εκδίδει, προς αυτές, 
το σχετικό φορολογικό στοιχείο, χωρίς Φ.Π.Α. με την ένδειξη «ΧΩΡΙΣ 
Φ.Π.Α. ΩΣ Α.Τ.Ο Π. 3530/1450/31.5.1988», εφόσον του χορηγη¬ 
θεί σχετική βεβαίωση του διοικητή ή του αναπληρωτή αυτού, από την 
οποία να προκύπτει ότι πράγματι οι αναγραφόμενες στο συγκεκριμένο 
φορολογικό στοιχείο υπηρεσίες παρασχέθηκαν σ’ αυτές ή τα αναγραφό¬ 
μενα έργα ανήκουν στις δυνάμεις αυτές. 

2. Προκειμένου για τηλεπικοινωνιακή εξυπηρέτηση και διανομή ηλε¬ 
κτρικού ρεύματος σε δικαιούχους απαλλαγής, βάσει της παραγρ. 1 του 
άρθρου 1 της παρούσας, η απαλλαγή παρέχεται μόνο εφόσον πραγμα¬ 
τοποιούνται μέσω συσκευών ή μετρητών η χρήση των οποίων έχει γνω¬ 
στοποιηθεί στους οικείους προμηθευτές. Γνωστοποίηση των μετρητών ή 
συσκευών απαιτείται και σε κάθε περίπτωση μεταβολής ή «αλλαγής των 
μετρητών ή συσκευών ή των χρηστών αυτών. 

Άρθρο 5. 

1. Ο φόρος που επιβάρυνε της πάσης φύσεως εισροές του προμηθευτή 
ή του εργολάβου των εγκαταστημένων στην Ελλάδα δυνάμεων των 
Η.ΙΙ.Α., επιστρέφεται, σ’ αυτόν με τη διαδικασία που ορίζεται με τις Π. 
3082/2516 ΠΟΑ. 151/15.5.87 και Π. 5514/3610 ΠΟΑ. 239/ 
14.8.87 αποφάσεις του Υπουργού Οικονομικών κατά το μέρος που τα 
αγαθά αποδεδειγμένα παραδόθηκιαν, ενσωματώθηκαν ή χρησιμοποιή¬ 
θηκαν σε έργα των δυνάμεων ή οι υπηρεσίες παρασχέθηκαν σ’ αυτές, 
και ο φόρος αυτός δεν μπορεί να συμψηφιστεί με φόρο εκροών της ίδιαις 
φορολογικής περιόδου. 

2. Για την επιστροφή του φόρου της προηγουμένης παραγράφου, ο 
δικαιούχος αυτής υποβάλλει σχετική αίτηση στην οποία επισυνάπτει, 
προκειμένου για παράδοση αγαθών, βεβαίωση του διοικητή των δυνά¬ 
μεων ή του νομίμου «αναπληρωτή του, προκειμένου δε για εκτέλεση έρ¬ 
γων αντίγραφο της σχετικής επιμέτρησης, θεωρημένο από τα παρα¬ 


πάνω πρόσωπα για την ανάλωση των αναγραφομένων σ’ αυτή αγαθών. 

Άρθρο 6. 

Στις περιπτώσεις που από την 1η Ιανουάριου 1987 μέχρι και την 
30η Ιουνίου 1988, εκδόθηκαν ή θα εκδοθούν τιμολόγια παράδοσης 
αγαθών ή παροχής υπηρεσιών, με φόρο προστιθέμενης αιξίιχς, σε πρό¬ 
σωπα του άρθρου 1 της παρούσας, ο φόρος αυτός επιστρέφεται ή δια¬ 
γράφεται από τον εκδότη του στοιχείου με πιστωτικό σημείωμα εφόσον 
επισυνάψει στο στέλεχος αυτού την προβλεπόμενη, από τις διατάξεις 
των άρθρων 3 και 4 της απόφασης αυτής, σχετική βεβαίωση, στην 
οποία θα αναγράφονται τα στοιχεία των σχετικών τιμολογίων της χρο¬ 
νικής αυτής περιόδου (αριθμός, ημερομηνία, αξία και ποσό φόρου που 
επιβαρύνθηκαν). Η ίδια βεβαίωση απαιτείται και για την οριστικοποί¬ 
ηση απαλλαγής των τιμολογίων, που εκδόθηκαν κατά την πιο πάνω 
χρονική περίοδο χωρίς φόρο, καθώς και για την επιστροφή του φόρου 
στον υποκείμενο, σε περίπτωση που αυτός θα επιστρέφει φόρο στο δι¬ 
καιούχο, βάσει των πιο πάνω πιστωτικών σημειωμάτων. 

Άρθρο 7. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 31 Μαΐου 1988 

Ο ΥΠΟΥΡΓΟΣ 

ΔΗΜ. ΤΖΟΒΟΛΑΣ 
-♦- 

Αριθ. 46052/1561 (4) 

Παροχή της εγγύησης του Δημοσίου προς την Εμπορική Τράπεζα για 

κιχλυψη δανείου της ποσού δρχ. 2.200.000.000 προς το Ναυτικό 

Απομαχικό Ταμείο (ΝΑΤ). 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντιχς υπόψη: 

1. Τις διατάξεις των Α.Ν. 747/1945 και 9/1967 και του Ν. 
1266/82 άρθρο 8. 

2. Την πράξη του Διοικητή της Τ.Ε. αριθμ. 1298/20.5.88 με την 
οποία εγκρίθηκε η δανειοδότηση του Ναυτικού Απομαχικού Ταμείου 
ποσού δρχ. 27.550.000.000 για την κιάλυψη άμεσων ταμιακών ανα¬ 
γκών του κατά το 4μηνο Ιουνίου- Σεπτεμβρίου από το προϊόν της 
οποίας ποσό δρχ. 15.700.000.000 θα διατεθεί απ’ ευθείας για την εξό¬ 
φληση υποχρεώσεων του ΝΑΤ από τοκοχρεωλύσια δανείων εσωτερι¬ 
κού. 

" 3. Το 1700/573/νσ/16.5.88 έγγραφο της Εμπορικής Τράπεζιχς 
στο οποίο αναφέρονται οι όροι και οι προϋποθέσεις δανείου προς το ΝΑΤ 
ποσού δρχ. 2.200.000.000. 

4. Την απόφαση του Δ.Σ. του ΝΑΤ της από 25.4.88/18ης συνε¬ 
δρίασής του με την οποία εγκρίνεται η σύναψη του «ανωτέρω δοινείου. 

5. Το έγγραφο του Υπουργείου Εμπορ. Ναυτιλίας αριθμ. 30044/ 
3488/ 1987 το οποίο μεταξύ των άλλων εγκρίνει την προαναφερόμενη 
δανειοδότηση. 

6. Τα έγγραφα του ΝΑΤ αριθμ. 37232/2522/17.5.88 και 
39028/2720/26.5.88 με τα οποία ζητεί την εγγύηση του Ελληνικού 
Δημοσίου για την «ανωτέρω δανειοδότηση. 

7. Την 2389/13.2.87 απόφαση του Πρωθυπουργού και Υπουργού 
Οικονομικών για «μεταβίβαση αρμοδιοτήτων στον Υφυπουργό Οικονο¬ 
μικών Σπ. Καλούδη», αποφασίζουμε: 

Παρέχουμε την εγγύηση του Ελληνικού Δημοσίου στην Εμπορική 
Τράπεζα για την κάλυψη δανείου της προς το Ναυτικό Απομαχικό Τα¬ 
μείο (ΝΑΤ) ποσού δρχ. δύο δισεκατομμυρίων διακοσίων εκατομμυρίων 
(2.200.000.000) για την εξόφληση ισόποσης υποχρέωσης του από 
χρεωλύσια προς την Τράπεζα αυτή που λήγουν εντός του Ιουνίου 1988. 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρα 853,858,862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στην Πράξη του Διοικητή της Τράπεζας 
της Ελλάδος αριθμ. 1298/20.5.1988 και στο 1700/573/νσ/ 
16.5.88 έγγραφο της Εμπορικής Τράπεζας. 

Με την απόφαση αυτή αναλαμβιάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής 
ενδιαμέσων τόκων ή τόκων υπερημερίας του δανείου αυτού, να καταβά¬ 
λουμε στην Τράπεζα μέσα σε δύο (2) μήνες από τη σχετική γραπτή ειδο¬ 
ποίησή της προς το Δημόσιο, τα ποσά που προέρχονται από την ανω¬ 
τέρω αιτία πλέον τόκων, από την ημερομηνία λήψης της ειδοποίησης 

μέχρι την ημερομηνία πληρωμής και μετά από προηγούμενη βεβαίωση 
των ποσών αυτών στο οικείο Δημόσιο Ταμείο στο λογ/σμό Νο 555 σύμ¬ 
φωνα με τη διάταξη του Π. Δ/τος αριθ. 839/78 (ΦΕΚ 195/75 τ. Α) 
και τις οδηγίες των εγκυκλίων μας αριθ. 98348/2945/8.8.79 και 
6465/124/16.1.80. 

Η Εμπορική Τράπεζα παρακαλείται να μας ενημερώνει για την πο¬ 
ρεία της εξυπηρέτησης του δανείου. 

Το ΝΑΤ παρακαλείται να φροντίζει για την εμπρόθεσμη εξόφληση 
του εν λόγω δανείου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 27 Μαΐου 1988 

Ο ΥΦΥΠΟΥΡΓΟΣ 

Σ. ΚΑΛΟΥΔΗΣ 
- φ - 

Αριθ. 47884/1622 (5) 

Παροχή της εγγύησης του Δημοσίου προς το Ταχυδρομικό Ταμιευτήριο 

για κάλυψη δανείου του ποσού 1.223.526.000 δραχμών προς την 

Ε.Α.Β. Α.Ε. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρθρου 8 
παρ. 2 του Ν. 1266/82 

2. Την αριθ. 1251/1.3.88 πράξη του Διοικητή της Τράπεζας της 
Ελλάδος με την οποία εγκρίνεται η δανειοδότηση της Ελληνικής Αερο¬ 
πορικής Βιομηχανίας (ΕΑΒ) Α.Ε. μέχρι συνολικού ποσού δρχ. 
6.370.000.000 με τους όρους που θα συμφωνηθούν μεταξύ των πι¬ 
στωτικών ιδρυμάτων και της Εταιρείας μέσα στα πλαίσια των διατά¬ 
ξεων της Π.Δ./ΤΕ 625/2.12.85 όπως ισχύει. 

3. Την απόφαση του Δ.Σ. του Ταχυδρομ. Ταμιευτηρίου της 1889/ 
5.4.88 συνεδρίασής του με την οποία εγκρίνεται η δανειοδότηση της 
ΕΑΒ με ποσό δρχ. 1.223.526.000 και αναφέρονται οι όροι και προϋ¬ 
ποθέσεις της δανειοδότησης αυτής. 

4. Την απόφαση του ΔΣ της ΕΑΒ της 577/88 συνεδρίασής του με 
την οποία εγκρίνεται η σύναψη του ανωτέρω δανείου. 

5. Το έγγραφο του Υπουργείου Εθνικής Άμυνας αριθμ. Φ 800/30/ 
15962/25.5.1988 το οποίο μεταξύ των άλλων εγκρίνει την προανα- 
φερόμενη δανειοδότηση. 

6. Το έγγραφο της ΕΑΒ αριθμ. 82-00/267/23.5.88 με το οποίο 
ζητεί την εγγύηση του Ελληνικού Δημοσίου για την ανωτέρω δανειοδό¬ 
τηση- 

7. Την 2389/13.2.87 απόφαση του Πρωθυπουργού και Υπουργού 
Οικονομικών για «μεταβίβαση αρμοδιοτήτων» στον Υφυπουργό Οικο¬ 
νομικών Σπ. Καλούδη. αποφασίζουμε: 

Παρέχουμε την εγγύηση του Ελληνικού Δημοσίου στο Ταχ. Ταμιευ¬ 
τήριο για την κάλυψη δανείου του προς την Ελληνική Αεροπορική Βιο¬ 
μηχανία (ΕΑΒ) ποσού ενός δισεκατομμυρίου διακοσίων είκοσι τριών 
εκατομμυρίων πεντακοσίων είκοσι έξι χιλιάδων (1.223.526.000) 
δραχμών για την εξόφληση ισόποσων υποχρεώσεών της από τοκοχρεω- 
λύσια δανείων εξωτερικού που λήγουν μέχρι 30 Ιουνίου 1988. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στην αριθ. 1251/1.3.88 πράξη του Διοι- 
κητή της Τράπεζας της Ελλάδος και στην απόφαση του Δ.Σ. του Ταχ. 
Ταμιευτηρίου της 1889/5.4.88 συνεδρίασής του. 

Με την απόφαση αυτή αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής 
ενδιαμέσων τόκων ή τόκων υπερημερίας του δανείου αυτού, να καταβά¬ 
λουμε στο δανειστή μέσα σε ένα (1) μήνα από τη λήξη της εκάστοτε 
οφειλής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στο οικείο Δημόσιο Ταμείο 
στο λογ/σμό Νο 555 σύμφωνα με τη διάταξη του Π. Δ/τος αριθ. 
839/ι8 (ΦΕΚ 195/1978 τ. Α) και τις οδηγίες των εγκυκλίων μας 
αριθ. 98348/2945/8.8.79 και 6465/124/16.1.80. 

Το Ιαχ. Ταμιευτήριο παρακαλείται να μας στείλει αντίγραφο της 
σύμβασης που θα υπογράψει με την ΕΑΒ, πίνακα τοκοχρεωλυτικής εξό¬ 
φλησης του εν λόγω δανείου και να μας ενημερώνει για την πορεία της 
εξυπηρέτησής του. 

Η ΕΑΒ παρακαλείται να φροντίζει για την εμπρόθεσμη εξόφληση της 
παραπάνω οφειλής. 

Καθορίζουμε προμήθεια υπέρ του Δημοσίου 0,50% για την παρεχό¬ 
μενη εγγύησή του, την οποία θα εισπράττει το Ταχυδρομικό Ταμιευτή¬ 
ριο, και θα την αποδίδει στο Δημόσιο σύμφωνα με τα έγγραφά μας 
98346/2944/8,8.1979. 98348/2945/8.8.1979 και 121545/ 


1786/6.11.1979. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 1 Ιουνίου 1988 

0 ΥΦΥΠΟΥΡΓΟΣ 

Σ. ΚΑΛΟΥΔΗΣ 

-φ- 

Αριθ. 49463/111-101 (6) 

Απαλλαγή από την υποχρέωση προσκόμισης αποδεικτικού ενημερότη¬ 
τας της υπό εκκαθάριση Εταιρείας «ΡΕΚΕΙΕ Σ. ΠΡΟΥΣΑΛΟΓΛΟΥ 
και ΥΙΟΣ Α.Ε.». 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις των άρθρων 9 και 10 του Ν. 2097/1952 «περί ρυθ- 
μίσεως ειδικών τινών περιπτώσεων εφαρμογής του Νόμου περί εισπρά- 
ξεως Δημοσίων Εσόδων και άλλων τινών διατάξεων». 

2. Την απόφασή μας αριθμ. 247793/1956 (ΦΕΚ 199 τ.Β'/1956) 
«περί αποδεικτικού ενημερότητας των προς το Δημόσιο χρεών», όπως 
τροποποιήθηκε και συμπληρώθηκε μεταγενέστερα. 

3. Την απόφασή μας αριθμ. 41330/111-101/9.5.88 με την οποία 
είχαμε χορηγήσει απαλλαγή από την υποχρέωση προσκόμισης αποδει¬ 
κτικού Ενημερότητας στην Εταιρεία «ΡΕΚΕΙΕ Σ. ΠΡΟΥΣΑΛΟΓΛΟΥ 
και ΥΙΟΣ Α.Ε.» για διευκόλυνση του έργου της εκκαθάρισης. 

4. Το από 25.5.88 αίτημα της υπό ειδική εκκαθάριση σύμφωνα με 
τη διάταξη του άρθρου 9 του Ν. 1386/83, προβληματικής Εταιρείας 
«ΡΕΚΕΙΕ Σ. ΠΡΟΥΣΑΛΟΓΛΟΥ και ΥΙΟΣ Α.Ε.», για παράταση της 
παραπάνω απόφασης προς διευκόλυνση του έργου της εκκαθάρισης. 

5. Την απόφαση του Πρωθυπουργού και του Υπουργού Οικονομικών 
2389/1987, με την οποία ανατίθενται αρμοδιότητες στον Υφυπουργό 
Οικονομικών, αποφασίζουμε: 

Απαλλάσσουμε την υπό ειδική εκκαθάριση Εταιρεία «ΡΕΚΕΙΕ Σ. 
ΠΡΟΥΣΑΛΟΓΛΟΥ και ΥΙΟΣ Α.Ε.» από την υποχρέωση προσκόμισης 
αποδεικτικού ενημερότητας για τα χρέη της προς το Δημόσιο, όπου 
απαιτείται, για το χρονικό διάστημα από 1.6.88 μέχρι 15.7.1988. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 6 Ιουνίου 1988 

Ο ΥΦΥΠΟΥΡΓΟΣ 

ΣΠ. ΚΑΛΟΥΔΗΣ 

-φ- 

Αριθ. 50425/111-101 (7) 

Απαλλαγή των υπό εκκαθάριση Εταιρειών «ΛΑΡΚΟ Α.Ε.» και «Κ. ΦΑ- 
ΝΕΣΤΡΟΠΟΥΛΟΣ Α.Ε.» από την υποχρέωση προσκόμισης απο¬ 
δεικτικού φορολογικής ενημερότητας για το διάστημα 3.6.1988 μέ¬ 
χρι 15.7.1988. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις των άρθρων 9 και 10 του Ν. 2097/1952 «περί ρυθ- 
μίαεως ειδικών τινών περιπτώσεων εφαρμογής του Νόμου περί εισπρά- 
ξεως Δημοσίων Εσόδων και άλλων τινών διατάξεων». 

2. Την απόφασή μας αριθμ. 247793/1956 (ΦΕΚ 199 τ.Β'/56) 
«περί αποδεικτικού ενημερότητας των προς το Δημόσιο χρεών», όπως 
τροποποιήθηκε και συμπληρώθηκε μεταγενέστερα. 

3. Την απόφασή μας των α) 1019/19.5.88 του εκκαθαριστή της 
Ανώνυμης Μεταλλευτικής και Μεταλλουργικής Εταιρείας λαρύμνης 
«ΛΑΡΚΟ» και β) του εκκαθαριστή της Ανώνυμης Εταιρείας «Κ. ΦΑ- 
ΝΕΣΤΡΟΠΟΥΛΟΣ», με τα οποία ζητούν απαλλαγή των Εταιρειών αυ¬ 
τών, που έχουν τεθεί υπό ειδική εκκαθάριση σύμφωνα με τις διατάξεις 
των άρθρων 7 και 9 του Ν. 1386/1983, από την υποχρέωση προσκό¬ 
μισης αποδεικτικού ενημερότητας για τα χρέη τους προς το Δημόσιο, 
προκειμένου να διευκολυνθεί το έργο της εκκαθάρισης και η λειτουργία 
των επιχειρήσεων. 

4. Την απόφαση 2389/13.2.87 (ΦΕΚ 81 Β’) του Πρωθυπουργού 
και του Υπουργού Οικονομικών, με την οποία εκχωρούνται αρμοδιότη¬ 
τες στον Υφυπουργό Οικονομικών, αποφασίζουμε: 

Απαλλάσσουμε τις υπό εκκαθάριση Εταιρείες α) «Ανώνυμη Ελληνική 
Μεταλλευτική και Μεταλλουργική Εταιρεία ΛΑΡΚΟ» και β) «Σωλη- 
νουργεία Κ. ΦΑΝΕΣΤΡΟΠΟΥΛΟΣ Ανώνυμη Εταιρεία», από την υπο¬ 
χρέωση προσκόμισης αποδεικτικού ενημερότητας για τα χρέη τους 
προς το Δημόσιο, όπου αυτό απαιτείται για το χρονικό διάστημα 
3.6.1988 μέχρι 15.7.1988. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αθήνα, 3 Ιουνίου 1988 

Ο ΥΦΥΠΟΥΡΓΟΣ 


ΣΠ. ΚΑΛΟΥΔΗΣ 


♦ 


Αριθ. Φ 48 / 01 Χ. 2821 

Ανάθεση έργου με μίσθωση σε γιατρούς. 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 


( 8 ) 


Έχοντας υπόψη: 

1. Τις διατάξεις του άρθρου 15 του Ν. 1735/87, αποφασίζουμε: 

Καθορίζουμε τον αριθμό των προσώπων, που μπορεί το Ταμείο 
Ασφάλισης Προσωπιχού Ιονιχής και Λαϊκής Τράπεζας να αναθέσει έργο 
με μίσθωση σε έναν (1) επόπτη γιατρό παθολόγο χαι σε έναν (1) επόπτη 
οδοντίατρο, για ένα (1) χρόνο, προκειμένου να εξυπηρετούνται οι ασφα¬ 
λισμένοι του Ταμείου στον Τομέα του ελέγχου της νοσηλείας, της ιατρο¬ 
φαρμακευτικής και της νοσοκομειακής περίθαλψης. 

Το συνολικό ποσό της αμοιβής για τους παραπάνω γιατρούς θα είναι 
1.080.000 το χρόνο στον καθένα και θα καταβάλλεται με βάση δελτία 
παροχής υπηρεσιών, θεωρημένα από την οικεία οικονομική εφορία. 

Οι ανωτέρω ανάδοχοι θα πρέπει, ο μεν παθολόγος να έχει πτυχίο ια¬ 
τρικής ημεδαπού ή αλλοδαπού Πανεπιστήμιου, ειδικότητα παθολόγου 
και να ασκεί τη γενική Ιατρική για χρονικό διάστημα μεγαλύτερο των 5 
ετών, ο δε οδοντίατρος να έχει πτυχίο ημεδαπού ή αλλοδαπού Πανεπι¬ 
στήμιου και να ασκεί την οδοντιατρική για χρονικό διάστημα μεγαλύ¬ 
τερο των 5 ετών. 

Το έργο των αναδοχών αυτών δεν εμπίπτει στον κύκλο των καθηκό¬ 
ντων των υπαλλήλων του Ταμείου και δεν θα συνδέεται με το ωράριο 
λειτουργίας της υπηρεσίας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 1 Ιουνίου 1988 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΑΠ. ΚΑΚΛΑΜΑΝΗΣ I. ΦΛΩΡΟΣ 


♦ 


Αριθ. 31470 (9) 

Καθορισμός ποσοστού ομαδικών απολύσεων προσωπικού επιχειρήσεων 
κατά το Β' εξάμηνο έτους 1988. 


Ο ΥΠΟΥΡΓΟΣ ΕΡΓΑΣΙΑΣ 


Έχοντας υπόψη: 

1. Τις διατάξεις της παρ. 2 του άρθρου 1 του Ν. 1387/1983 
«Έλεγχος ομαδικών απολύσεων και άλλες διατάξεις». 

2. Γνωμοδότηση του Ανωτάτου Συμβουλίου Εργασίας, που λήφθηκε 
κατά τη συνεδρίαση της 26.5.1988. 

3. Τις κρατούσες σήμερα συνθήκες στην Ελληνική αγορά εργασίας 
καθώς και το συμφέρον της Εθνικής Οικονομίας, αποφασίζουμε: 

Καθορίζουμε, για το Β’ εξάμηνο του έτους 1988, σε δύο τοις εκατό 
(2%) το ποσοστό των επιτρεπόμενων, κάθε μήνα, απολύσεων προσωπι¬ 
κού και μέχρι τριάντα (30) κατ’ ανώτατο όριο άτομα, για τις επιχειρή¬ 
σεις ή εκμεταλλεύσεις που απασχολούν, στην αρχή κάθε μήνα, πάνω 
από πενήντα (50) εργαζόμενους, μετά την υπέρβαση του οποίου οι απο¬ 
λύσεις θεωρούνται ομαδικές. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Ιουνίου 1988 

Ο ΥΠΟΥΡΓΟΣ 

Γ. ΓΕΝΝΗΜΑΤΑΣ 
- ψ- 

Αριθ. 110/19/81 (10) 

Ανασυγκρότηση Υπηρεσιακού Συμβουλίου ΕΚΕΦΕ «ΔΗΜΟΚΡΙ¬ 
ΤΟΣ». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

α. Την αριθ. πρωτ. 480/19/2110/21.10.82 (ΦΕΚ 837/Β’/ 


22.10.82) κοινή απόφαση των Υπουργών Προεδρίας της Κυβέρνησης 
και Έρευνας & Τεχνολογίας για τη συγχώνευση Υπηρεσιακού και Πει¬ 
θαρχικού Συμβουλίου της ΕΕΑΕ/ΕΚΕΦΕ «ΔΗΜΟΚΡΙΤΟΣ», όπως 
τροπ/κε με την αριθ. πρωτ. 410/19/6117/92.4.86 κοινή απόφαση 
των Υφυπουργών Προεδρίας της Κυβ/σης και Έρευνας και Τεχνολο¬ 
γίας (ΦΕΚ 366/Β/2.6.86). 

β. Το άρθρο 14 § 7 και 8 του Ν. 1586/86 (ΦΕΚ 37/Α/86). 

γ. Τις διατάξεις του Π.Δ. 611/77, αποφασίζουμε: 

1. Τροποποιούμε το άρθρο 2 § 1 της ανωτέρω (α) σχετικής απόφα¬ 
σης και ορίζουμε ότι το Υπηρεσιακό Συμβούλιο του ΕΚΕΦΕ «ΔΗΜΟ¬ 
ΚΡΙΤΟΣ» αποτελείται από: 

α. Το Νομικό Σύμβουλο Διοίκησης στη Νομική Δ/νση της Γ.Γ.Ε. & 
Τ. του Υπ. Βιομηχ. Ενέργειας & Τεχνολογίας, με αναπληρωτή τον Πά- 
ρεδρο Διοίκησης της ίδιας Δ/νσης, ως Πρόεδρο. 

β. Έναν Τακτικό υπάλληλο του ΕΚΕΦΕ «ΔΗΜΟΚΡΙΤΟΣ» με 
βαθμό Α', με αναπληρωτή τακτικό υπάλληλο του ΕΚΕΦΕ «Δ» με 
βαθμό Α', ως μέλος. 

γ. Έναν υπάλληλο του ΕΚΕΦΕ «Δ» με σύμβαση ιδιωτικού δικαίου 
αορίστου χρόνου, με αναπληρωτή υπάλληλο της ίδιας σχέσης εργασίας 
του ΕΚΕΦΕ «Δ», ως μέλος. 

δ. Δύο εκπροσώπους των εργαζομένων με τους αναπληρωτές τους. 

1. Γ ραμματέας του Ανωτέρω Συμβουλίου θα είναι τακτικός υπάλλη¬ 
λος του ΕΚΕΦΕ «ΔΗΜΟΚΡΙΤΟΣ» με βαθμό τουλάχιστον Β’, με ανα¬ 
πληρωτή τακτικό υπάλληλο του ΕΚΕΦΕ «ΔΗΜΟΚΡΙΤΟΣ» με βαθμό 
τουλάχιστον Β', με αναπληρωτή τακτικό υπάλληλο του ΕΚΕΦΕ «ΔΗ¬ 
ΜΟΚΡΙΤΟΣ» με βαθμό τουλάχιστον Β'. 

Αγία Παρασκευή, 26 Ιανουάριου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΒΙΟΜ/ΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

Α. ΚΑΚΛΑΜΑΝΗΣ Α. ΠΕΠΟΝΗΣ 

-ψ- 

Αριθ. Π/5120 (11) 

Ειδικός λογαριασμός για τον εφοδιασμό με καύσιμα των προβληματι¬ 
κών περιοχών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Το άρθρο 16 του Ν. 1571/85 για τη «ρύθμιση θεμάτων πετρε¬ 
λαϊκής πολιτικής και εμπορίας πετρελαιοειδών και άλλες διατάξεις» 
(ΦΕΚ 192/85 τ.Δ'), όπως αυτό τροποποιήθηκε με την παράγραφο 4 
του άρθρου 5 του Ν. 1769/88 (ΦΕΚ 68/7.4.88 τ. Α'). 

2. Το άρθρο 10 του Ν. Δ/τος 437/85 «για τον καθορισμό και ανα¬ 
κατανομή των αρμοδιοτήτων των Υπουργείων» (ΦΕΚ 157/85 τ. Α'). 

3. Το Π. Δ/γμα 238/1979 «περί Οργανισμού του Υπουργείου Βιο¬ 
μηχανίας και Ενέργειας» (ΦΕΚ 66/79 τ. Α'), όπως συμπληρώθηκε 
από το Π.Δ. 456/85. 

4. Την κοινή Υπουργική απόφαση με αριθμό 34768/20.12.85 
(ΦΕΚ 797/31.12.85 τ. Β') με θέμα «Ειδικός λογαριασμός για τον 
εφοδιασμό με καύσιμα των προβληματικών περιοχών», αποφασί¬ 
ζουμε: 


Άρθρο 1. 

Σύσταση Λογαριασμού. 

Με την κοινή Υπουργική απόφαση 34768/20.2.85 (ΦΕΚ 797/ 
31.12.85 τ. Β') ιδρύθηκε ειδικός λογαριασμός του Υπουργείου Βιομη¬ 
χανίας, Ενέργειας και Τεχνολογίας που τηρείται στην Τράπεζα της Ελ¬ 
λάδας με την ονομασία «Ειδικός λογαριασμός για τον εφοδιασμό με 
πετρ/δή των προβληματικών περιοχών» και αριθμό 234226/9 (άρθρο 
16 του Ν. 1751/85) (ΦΕΚ 192/85 τ.Α'). 

Σε βάρος του λογαριασμού αυτού επιδοτούνται από το Δημόσιο οι 
εταιρείες εμπορίας πετρελαιοειδών και υγραερίων για τον εφοδιασμό, με 
προϊόντα πετρελαίου, των προβληματικών περιοχών της χώρας. 

Άρθρο 2. 

Έσοδα του Λογαριασμού 

Τα έσοδα του λογαριασμού αυτού είναι η ειδική εισφορά που καθιε¬ 
ρώθηκε σε δραχμές ίση κάθε φορά με ποσοστό πέντε τοις χιλίοις (5 %ο) 
επί των τιμών βάσης, σύμφωνα με την παράγραφο 4 άρθρο 5 του Ν. 
1769/88 (ΦΕΚ 68/7.4.88 τ. Α'). 

Η εισφορά αυτή αφορά τις ποσότητες προϊόντων πετρελαίου που δια- 



3216 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) . 


τίθεναι από τις Εταιρείες εμπορίας πετρελαιοειδών και υγραερίων για 
την κάλυψη των αναγκών της Ελληνικής αγοράς, στα οποία δεν περι¬ 
λαμβάνονται τα πετρελαιοειδή εφοδιασμού πλοίων και αεροσκαφών. 

Άρθρο 3. 

Διαδικασία είσπραξης και κατάθεσης 
των Εσόδων στο Λογαριασμό 

1. Οι εταιρείες που εκτελωνίζουν προϊόντα πετρελαίου για να τα δια¬ 
θέσουν στην Ελληνική αγορά καταβάλουν κατά τον εκτελωνισμό το 
ποσό των δραχμών που αντιστοιχεί σε ποσοστό πέντε τοις χιλίοις (5%β) 
στην τιμή βάσης των ποσοτήτων που εκτελωνίζονται. Η είσπραξη και η 
κατάθεση στο λογ/σμό 234226/9, του ποσού αυτού γίνεται από τις τε- 
λωνειακές αρχές. 

2. Οι τελωνειακός αρχές υποχρεούνται όπως εντός του πρώτου 10η- 
μέρου του επόμενου μήνα να γνωρίζουν με έγγραφο τους στη Δ/νση Οι¬ 
κονομικών θεμάτων Πετρ/δών του ΤΒΕΤ το σύνολο του ποσού της ει¬ 
δικής εισφοράς του πέντε τοις χιλίοις (5%ο) που εισέπραξαν κατά τον 
προηγούμενο μήνα από τον εκτελωνισμό προϊόντων πετρελαίου, καθώς 
και τον αριθμό διπλοτύπου του Δημοσίου Ταμείου στο οποίο κατατέθηκε 
αυτό, ή της Τράπεζας της Ελλάδας. 

Άρθρο 4. 

Δαπάνες Λογαριασμού. 

Από τα έσοδα που δημιουργούνται στο λογαριασμό με την ανωτέρω 
διαδικασία επιδοτούνται οι εταιρείες εμπορίας πετρελαιοειδών και υγρα¬ 
ερίων οι οποίες εφοδιάζουν με προϊόντα προβληματικές περιοχές της 
χώρας. 

Άρθρο 5. 

Προβληματικές Περιοχές. 

1. Με την απόφαση αυτή ορίζονται ως προβληματικές περιοχές όλα 
τα νησιά εκτός, από τα: Ρόδο, Κρήτη, Εύβοια και Κέρκυρα. 

2. Ειδικά για την Κέρκυρα, η οποία δεν διαθέτει αποθηκευτικούς χώ¬ 
ρους μαζούτ, θα επιδοτούνται οι εταιρείες εμπορίας και διανομής πετρε¬ 
λαιοειδών για τις ποσότητες μαζούτ που μεταφέρουν στο νησί. 

Άρθρο 6. 

Ποσά επιδότησης. 

1. Οι ποσότητες πετρελαιοειδών προϊόντων με τις οποίες εφοδιάζο¬ 
νται οι νησιώτικες περιοχές της χώρας της προηγούμενης παραγράφου 
από τις εταιρείες εμπορίας πετρελαιοειδών και υγραερίων επιδοτούνται 
με τα ακόλουθα ποσά: 

α. Για υγρά καύσιμα δραχμές 2.500 κατά Μ.Τ. ή Μ3, ανάλογα με 
το προϊόν, για τις ποσότητες που μεταφέρονται στις περιοχές αυτές και 
εφόσον δεν υπάρχουν μόνιμες εγκαταστάσεις αποθήκευσης για το προ¬ 
ϊόν αυτό. 

β. Αν υπάρχουν αποθήκες κάποιου προϊόντος η επιδότηση ανέρχεται 
στο ποσό των δραχμών 1.500 κατά Μ.Τ. ή Μ3 για το προϊόν αυτό. 

γ. Για υγράερια (προπάνιο ή μίγμα), δραχμές 13.000 κατά Μ. 
τόννο, εφόσον στο νησί που διακινούνται δεν υπάρχουν μόνιμες εγκατα¬ 
στάσεις εμφιάλωσης. 

δ. Για υγραέρια (προπάνιο ή μίγμα) δραχμές 6.000 κατά Μ.Τ., που 
διακινούνται σε νησιά που υπάρχουν μόνιμες εγκαταστάσεις εμφιάλω- 
σης. 

Άρθρο 7. 

Διαδικασία καταβολής της επιδότησης. 

Οι εταιρείες εμπορίας πετρελαιοειδών υποβάλλουν αίτηση στο 
Υπουργείο Βιομηχανίας, Ενέργειας και Τεχνολογίας στο τέλος κάθε 
μήνα για τη χορήγηση επιδότησης λόγω της διάθεσης πετρελαιοειδών 
σε προβληματικές περιοχές. 

Η αίτηση αυτή συνοδεύεται από τα ακόλουθα δικαιολογητικά: 
α. αναλυτική κατάσταση των ποσοτήτων πετρελαιοειδών κατά είδος 
καθώς και υγραερίου, διαχωρισμένο σε προπάνιο ή μίγμα, με αναφορά 
στις συγκεκριμένες ποσότητες που διατέθηκαν, στον τόπο διάθεσης 
β. βεβαίωση της αρμόδιας τελωνειακής αρχής του τόπου διάθεσης 
αυτών των προϊόντων στην οποία να περιλαμβάνονται τα ακόλουθα: 
ι. η επωνυμία της Εταιρείας για την οποία εκδίδεται η βεβαίωση 
ιι. η ημερομηνία και ο τόπος φόρτωσης των πετρελαιοειδών (ανεξάρ¬ 


τητα από το εάν η φόρτωση έγινε από νησιωτική ή χερσαία εγκατά¬ 
σταση) με αναφορά στην ποσότητα και το είδος του φορτίου 

ιιι. ο τόπος εκφόρτωσης του φορτίου από το πλοίο, η ημερομηνία εκ- 
φόρτωσης και η ποσότητα που εκφορτώθηκε και με βάση την οποία θα 
γίνει ο υπολογισμός της επιδότησης 

ιν. η ύπαρξη ή όχι στο νησί μόνιμων αποθηκευτικών εγκαταστάσεων 
για κάθε είδος υγρού καυσίμου και προκειμένου για υγραέρια βεβαίωση 
ότι υπάρχουν ή όχι μόνιμες εγκαταστάσεις εμφιάλωσης. 

Άρθρο 8. 

Διαδικασία χρέωσης του Ειδικού Λογαριασμού. 

1. Μετά τη θέση σε ισχύ της απόφασης αυτής οι εταιρείες εμπορίας 
θα πιστώνονται, ύστερα από τον έλεγχο των δικαιολογητικών από τη Δ/ 
νση Οικονομικών θεμάτων Πετρελαιοειδών του ΤΒΕΤ, με βάση πιστω¬ 
τικά σημειώματα που θα εκδίδονται από τα διυλιστήρια πετρελαίου του 
Δημοσίου τομέα, τα οποία τιμολογούν τις εταιρείες Εμπορίας, αφού 
προηγουμένως δοθεί έγγραφη εντολή από την πιο πάνω διεύθυνση του 
ΤΒΕΤ. 

2. Τα Διυλιστήρια πετρελαίου του Δημοσίου τομέα με έγγραφά τους 
προς την ίδια Δ/νση του ΤΒΕΤ θα της γνωρίζουν στις αρχές της επόμε¬ 
νης εβδομάδας, αναλυτικά κατά εταιρεία και συνολικά, την αξία των πι¬ 
στωτικών σημειωμάτων που εξέδωσε την προηγούμενη εμβδομάδα, 
για τον πιό πάνω σκοπό. 

3. Η Δ/νση Οικονομικών θεμάτων Πετρελαιοειδεών του ΤΒΕΤ. το 
ταχύτερο δυνατό, μετά τον έλεγχο των στοιχείων της προηγούμενης 
παραγράφου με έγγραφό της προς την Τράπεζα της Ελλάδας θα εντέλ- 
λεται τη μεταφορά (χρέωση) από τον «Ειδικό λογαριασμό για τον εφο¬ 
διασμό με καύσιμα των προβληματικών περιοχών» αριθμός 234226/9 
στο Λογ/σμό «Ε.Δ. λογ/σμός χρηματοδότησης πετρελαιοειδών» αριθ¬ 
μός 203 (πίστωση) ίσης αξίας ποσού δραχμών προς το σύνολο της αξίας 
των πιστωτικών σημειωμάτων που έγινε γνωστή στο ΤΒΕΤ, με τη δια¬ 
δικασία των προηγούμενων εδαφίων 1 και 2. 

Άρθρο 9. 

Εξουσιοδοτήσεις. 

Εξουσιοδοτούνται οι αρμόδιες αρχές του Υπουργείου των Οικονομι¬ 
κών και η Δ/νση Οικονομικών θεμάτων Πετρελαιοειδών του ΤΒΕΤ να 
προβαίνουν στις αναγκαίες λεπτομερειακές ρυθμίσέις για την εφαρμογή 
της απόφασης αυτής. 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβέρνησης. 

Από την ισχύ της απόφασης αυτής καταργούνται οι αποφάσεις με 
αριθμό 26949/31.12.87 (ΦΕΚ 1/7.1.88 τ.Β’), 6374/23.3.87 
(ΦΕΚ 194/10.4.87 τ.Β’) και 34768/20.12.85 (ΦΕΚ 797/ 
31.12.85 τ.Β’) εκτός του άρθρου 1 αυτής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 7 Ιουνίου 1988 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΟΙΚΟΝΟΜΙΚΩΝ ΒΙΟΜ/ΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

Γ. ΠΕΤΣΟΣ ΑΝ. ΠΕΡΟΝΗΣ 

- +- 

Αριθ. ΑΙ/Ε/18082/1582 (12) 

Αναπροσαρμογή τιμολογίων αεροπορικών εισιτηρίων γραμμών εσωτε¬ 
ρικού. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ. 714/1970 «περί ιδρΰσεως Δ/νσεως Εναε¬ 
ρίων Μεταφορών παρά τω Υπουργείου Συγκοινωνιών και Οργανώσεως 
της Υπηρεσίας Πολιτικής Αεροπορίας», όπως τροποποιήθηκε με το Ν. 
1340/83. 

2. Την αριθ. 980/88 απόφαση της Επιτροπής Τιμών και Εισοδημά¬ 
των. 

3. Το αριθ. ΠΔΣ/1503/5.88 έγγραφο της Ολυμπιακής Αεροπο¬ 
ρίας, αποφασίζουμε: 

1. Εγκρίνουμε τη μέση σταθμική αύξηση των επιβατικών Τιμολο¬ 
γίων γραμμών εσωτερικού της Ολυμπιακής Αεροπορίας κατά 9,3%, 
τα οποία διαμορφώνονται στα τιμολογιακά επίπεδα που αναφέρσνται 
στον πίνακα, που επισυνάπτεται στο σχετικά έγγραφο της Ο.Α. 

2, Καθιερώνονται εκδρομικά τιμολόγια στις γραμμές εσωτερικού 
στα οποία θα ισχύει έκπτωση 10% επί των αντιστοίχων κανονικών τι- 

μολογίων εφόσον ο ναύλος προπληρωθεί 21 μέρες πριν την αναχώρηση. 

3. Οι νέες τιμές ισχύουν από 1.6.1988. 

Η απόφαση αυτή να δημοσιευθεΐ στην Εφημερίδα της Κυβερνή- 
σεως. 

Αθήνα, 31 Μαΐου 1988 

Ο ΥΠΟΥΡΓΟΣ 

Κ. ΜΠΑΝΤΟΥΒΑΣ 
- 4 -- 

Αριθ. 3557.21/1 ./88 (13) 

Επιχορήγηση Λιμενικού Ταμείου Ν. Έβρου. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 


Έχοντας υπόψη: 

1. Τις διατάξεις του από 14/19 Ιανουάριου 1939 Β.Δ/τος «Περί 
Κωδικοποιήσεως σε ενιαίο κείμενο των περί Λιμενικών Ταμείων κειμέ¬ 
νων διατάξεων» (ΦΕΚ 24 Α' 1939). 

2. Το αριθμ. 120002/23.12.1987 έγγραφο του Υπουργείου Οικο¬ 
νομικών με το οποίο διευκρινίζεται ότι το ποσόν των 50.000.000 δρχ. 
που αναγράφεται στον ΚΑ 41/210/5299 του Προϋπολογισμού εξό¬ 
δων του ΤΕΝ, έτους 1988, αφορά σε επιχορηγήσεις Λιμενικών Τα¬ 
μείων που έχουν περιορισμένους οικονομικούς πόρους. 

3. Το γεγονός ότι το Λιμενικό Ταμείο Ν. Έβρου αντιμετωπίζει 
άμεσα και επιτακτικά οικονομικά προβλήματα, αποφασίζουμε: 

Τη διάθεση ποσού πεντακοσίων χιλιάδων (500.000) δραχμών στο 
Λιμενικό Ταμείο Ν. Έβρου σε βάρος του ΚΑ 41/210/5299 του Προϋ¬ 
πολογισμού εξόδων Υ.Ε.Ν. έτους 1988, για την αντιμετώπιση άμεσων 
και επιτακτικών οικονομικών αναγκών του. 

Η απόφαση αυτή, που θα κυρωθεί με Νόμο, να δημοσιευθεΐ στην 
Εφημερίδα της Κυβερνήσεως. 

Πειραιάς, 26 Μαΐου 1988 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


♦ 


Αριθ. 482 

Έγκριση απόφασης Κεντρικού Λιμενάρχη Καβάλας. 


Ο ΝΟΜΑΡΧΗΣ ΚΑΒΑΛΑΣ 


(14) 


Έχοντας υπόψη: 

1. Το Ν. 3200/55 «περί διοικητικής αποκέντρωσης» 

2. Το ΠΔ 338/83 «περί μεταβιβάσεως αρμοδιοτήτων ΤΕΝ στους 
Νομάρχες (ΦΕΚ 119 Α/3.9.83), αποφασίζουμε: 

1. Εγκρίνουμε την με αριθμό 1332/01/88/15.4.88 απόφαση του 
Κεντρικού Λιμενάρχη Καβάλας «περί καθορισμού ναύλου επιβατών και 
οχημάτων στην τοπική γραμμή Πρίνου Ν. Περάμου». 


ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ 
ΚΕΝΤΡΙΚΟ ΛΙΜΕΝΑΡΧΕΙΟ ΚΑΒΑΛΑΣ 

Αριθ. 1332/01/88 

Καθορισμός ναύλου επιβατών και οχημάτων στην τοπική γραμμή Πρί¬ 
νου - Ν. Περάμου. 

Ο ΚΕΝΤΡΙΚΟΣ ΛΙΜΕΝΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. 44/1973 «περί τροποποιήσεως του Ν.Δ. 158/69, που 
τροποποιεί και συμπληρώνει τις περί Λιμενικών Ταμείων κείμενες δια¬ 
τάξεις κ.λπ. (ΦΕΚ 141 Α’/73). 

2. Το Ν.Δ. 3878/1958 «περί επιβολής τέλους χρήσεως λιμένα προς 
εκτέλεση λιμενικών έργων (ΦΕΚ 181 Α'/30.10.58). 

3. Το Π.Δ. 814/1974 «περί καθορισμού κατηγοριών δρομολογια- 
κών γραμμών και αρμοδιότητας δρομολόγησης» (ΦΕΚ 359 Α / 
3.12.74). 

4. Το Π.Δ. 471/1981 «περί τροποποιήσεως του αριθ. 91/79 Π.Δ. 


«περί ασφάλισης των δια ακτοπλοϊκών επιβατικών πλοίων διακινουμέ- 
νων επιβατών μεταξύ ελληνικών λιμένων» (ΦΕΚ 130 Α'/81). 

5. Τις διατάξεις του άρθρου 178 παρ. 2 του ΝΔ 187/1973 «περί 
Κ.Δ.Ν.Δ.» (ΦΕΚ 261 Α'/3.10.73). 

6. Το Π.Δ. 338/24.8.83 «για μεταβίβαση αρμοδιοτήτων ΥΕΝ 
στους Νομάρχες» (ΦΕΚ 119 Α’/3.9.83). 

7. Την με αριθμό 8344/2.11.87 απόφασή μας «περί αναπροσαρμο¬ 
γής ναύλου επιβατών και οχημάτων τοπικών γραμμών Καβάλας - Θά¬ 
σου, Κεραμωτής - Θάσου και Πρίνου - Λιμένα Θάσου», αποφασίζουμε: 

Για τη γραμμή Πρίνου - Ν. Περάμου καθορίζουμε τον αυτό ναύλο 
επιβατών και οχημάτων, που ισχύει σήμερα για τη γραμμή Πρίνου - 
Καβάλας και έχει καθορισθεί με την αριθ. 8344/2.11.87 απόφασή 
μας. 

1. Για εκπτώσεις ή δωρεάν μεταφορές θα ισχύουν οι αντίστοιχες δια¬ 
τάξεις (αποφάσεις ΥΕΝ/ΔΑΚ), που ισχύουν και στις κύριες και δευτε- 
ρεύουσες ακτοπλοϊκές γραμμές. 

2. Τα εισιτήρια που εκδίδονται μέσα στα πλοία, προσαυξάνονται κατά 
20% (απόφαση ΥΕΝ 84401/13129/26.10.62). 

Η παρούσα θα αρχίσει να ισχύει μετά την έγκρισή της από τον Νο¬ 
μάρχη Καβάλας και τη δημοσίευσή της στην Εφημερίδα της Κυβερνή¬ 
σεως. 

Καβάλα, 15 Απριλίου 1988 

Ο Κεντρικός Λιμενάρχης 
ΜΙΧΑΗΛ ΜΗΝΑΤΣΗΣ 

Η παρούσα να δημοσιευθεΐ στην Εφημερίδα της Κυβερνήσεως. 

Καβάλα, 27 Μαΐου 1988 
Ο Νομάρχης 

ΘΑΝΑΣΗΣ ΣΕΙΤΑΝΙΔΗΣ 

-♦- 

Αριθ. 7710 (15) 

Συμπλήρωση του Ο.Ε.Υ. του Α' ΚΑΠΗ Αγ. Δημητρίου Ν. Πειραιά. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Τις διατάξεις του άρθρ. 12 του Ν. 1188/81 σε συνδυασμό με τις 
διατάξεις του Ν. 1586/86 και του Π.Δ. 37α/87. 

2. Την αριθ. 4/86 απόφαση του Διοικητικού Συμβουλίου του Α' 
ΚΑΠΗ, με την οποία εγκρίθηκε ο Ο.Ε.Υ. και την επ’ αυτής 170/86 
απόφαση του Δημοτικού Συμβουλίου Αγ. Δημητρίου για τη σύμφωνη 
γνώμη. 

3. Την αριθμ. 7456/8.5.87 απόφαση του Νομάρχη Πειραιά, με την 
οποία εγκρίθηκε η αριθμ. 170/86 απόφαση του Δημοτικού Συμβου¬ 
λίου. 

4. Την αριθμ. 10/1987 απόφαση Διοικητικού Συμβουλίου του Α' 
ΚΑΠΗ, με την οποία ζητήθηκε η επανεξέταση του θέματος από το Υπη¬ 
ρεσιακό Συμβούλιο. 

5. Τη γνωμοδότηση του Υπηρεσιακού Συμβουλίου, που διατυπώ¬ 
θηκε στο αριθμ. 3/7.3.88 πρακτικό, με την οποία συμπληρώνεται το 
10/87 πρακτικό, αποφασίζουμε: 

Συμπληρώνουμε την αριθ. 7456/8.5.87 απόφασή μας με την οποία 
εγκρίθηκε η 4/86 απόφαση του Διοικητικού Συμβουλίου του Α' ΚΑΠΗ 
Αγ. Δημητρίου Ν. Πειραιά, που αφορά την ψήφιση του Ο.Ε.Υ. του Α' 
ΚΑΠΗ Αγ. Δημητρίου προσθέτοντας στον Ο.Ε.Υ, μια θέση ΤΕΙ 8 ερ¬ 
γοθεραπευτών με βαθμούς Γ-Α και δύο θέσεις οικιακών βοηθών κλάδου 
ΥΕ15 με βαθμούς Δ-Γ, στις οποίες εντάσσονται οι μονιμοποιηθείσες με 
τον Ν. 1476/84. 

Η απόφαση αυτή να δημοσιευθεΐ στην Εφημερίδα της Κυβερνή¬ 
σεως. 

Πειραιάς, 19 Μαΐου 1988 
Με εντολή Νομάρχη 
Ο Διευθυντής 
Δ. ΖΑΒΙΤΣΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







